Hjælp....mangler en gammeldags opskrift på æbleflæsk.har kun fundet en masse moderne opskrifter,men de kan ikke bruges.Er der en eller anden der har en god opskrift på det?????
Æbleflæsk
=========


Hej Pia  

Her får du min nordjyske opskrift:  

Æbleflæsk   

½ - 3/4 kg letsaltet stribet flæsk   

½ kg æbler  

2 - 3 løg ( kan udelades - afhænger af hvilken egn man er fra )  

sukker efter smag  

Flæsket steges.   

Varmen skal være jævn, og fedtet hældes fra efterhånden, så flæsket bliver sprødt. Det afsmeltede fedt hældes over i en skål, der kan tåle høj varme. Jo mere fedt, der smeltes fra, jo sprødere bliver flæsket.  

Pil løgene og skær dem i skiver, stegs derefter møre i fedt fra flæsket.  

Æblerne skylles, deles i fire dele, og kernehusene fjernes. Derefter deles æblestykkerne i igen i tynde både og steges møre i fedt fra flæsket. Der drysses sukker over, men ikke for meget.  

Nydes med rugbrød, øl og en dram!  

Velbekomme :-)  


Æbleflæsk
---------


Steg den rette mængde flæsk som ganske almindeligt stegt flæsk. Tag derefter flæsket af panden og læg dem på et sugende papir. Skær 2-3 æbler i både og fjern kerner og kernehus.Belle de boscop er meget velsmagende, men pigeoner er også gode. Man kan evt. bruge begge dele.Skær 2 store løg i ringe og steg dem sammen med æblerne i fedtet fra flæsket. Læg det hele i et fad og lun det i ovnen inden servering. God fornøjelse.
Æbleflæsk
---------


Køb et stykke røget bacon (ca 500 gram). Skær det ud i tern og svits det længe på panden ved middel varme til det er sprødt. Tag det af panden og læg det på køkkenrulle. Hæld fedtet fra, men gem ca 1 spsk fuld. Læg ituskårne æbler (uden kernehus) på panden og steg til de er møre. Drys 2 spsk sukker over til sidst. Når æbler og bacon er blevet kold, blandes de sammen. Spis rugbrød til.
æbleflæsk
---------


Hej Pia...  

Du efterlyser opskrift på gammeldags æbleflæsk - min er fra 1962.  

ÆBLEFLÆSK MED BACON OG KARTOFLER  

375 g bacon, 1 stor tallerken kolde, kogte kartofler, 5 store æbler, 1 stort løg, 2 spsk. sukker, mere eller mindre eftersom æblerne er sure til.  

Den tyndt udskivede bacon steges sprød og tages op. Løg og æbler skæres i skiver og svitses møre i baconfedtet sammen med sukkeret og til sidst kartoffelskiverne. Smages til. Ved anretningen lægges de sprøde baconskiver over. Serveres med rugbrød til.
Æbleflæsk
---------


<http://www.maduniverset.dk/opskrift.php/5646/Buffet-opskrifter/Gammeldaws-aebleflaesk.>
Her er en der kan bruges
------------------------


<http://opskrifter.dseneste.dk/?opskrift=%C3%A6blefl%C3%A6sk>
Du kan jo også se her
---------------------


400 gram let røget flæsk eller bacon i tern brunes så fedtet er smletet. Ca 500g ingemarie æbler skæres i små stykker og kommes i . Lad det simre til æblene næsten er mos kom derefter brun farin i efter smag. Op mod jul kommer jeg kanelsukker i. Kom det i bøtter og stilles i køleskab da det spises koldt. Det er det mine piger elsker mest ved julefrokosten
Ævleflæsk
---------

